title: فاطمة مرنيسي
text: فاطمة مرنيسي (تزادت ف 27 شتنبر 1940 - ماتت ف 30 نونبر 2015) هي كاتبة وفيمينيست وسوسيولوجيست مغربية.
  
  حياتها 
  
  تزادت فاطمة مرنيسي ف فاس ب تاريخ 27 شتنبر 1940. كبرات هي وشي خدامات وشي دريات كايجيوها ف لحريم ديال جداها لي لباس عليها. قرات لإبتدائي ف واحد لمدراسة دارتها لحركة لقومية، والتانوي ف مدرسة غير ديال لبنات تابعة للمستعمر لفرانساوي. ف 1957، قرات لعلوم السياسة ف لافاك ديال السوربون وبرانديز، وتما فين شدات الدكتورة ديالها. فاش رجعات ل لمغريب خدمات استادة لافاك د لأداب د جاميعة محمد لخاميس، ب الضبط ف لفترة بين 1974 و 1981. وقرات مواد مختالفة بحال لميطودولوجي، السوسيولوجي والسايكولوجي. لمرنيسي معروفة ب لمقاربة السوسيوسياسية فاش كتبغي تدرس لجندر ولهوية لجنسانية، وتركيزها كيكون ب لمجمل على لمغريب. لحاجة لي خلاتها تعرف برا لبلاد هي كونها فيمينيست مسلمة.
  
  كانت لمرنيسي محاضرة ف لافاك ديال محمد لخامس فا لرباط وباحتة ف لمعهد لجامعي ديال لبحت لعلمي لي كاين ف الرباط نيت. مورا النݣاب هي دراسة كانت دارتها عام 1975 باش تشد الدكتورة ديالها، ولكن من بعد تحولا لكتاب لي تنشر ف بريطانيا ف عام 1985 وف لميريكان عام 1987. لمرنيسي هي من اهم لفيمينيست لمغريبيات لي خلاو لبصمة ديالهم حيت نجحات كاستادة، كاتبة، وسوسيولوجيست.
  
  ف 30 نونبر 2015 توفات لمرنيسي وخلات وراها بزاف ديال لأعمال.
  
  ف 2022، خرج فيلم عليها سميتو "فاطمة السلطانة التي لا تنسى" دار لإخراج ديالو محمد عبدرحمان تازي، ؤ لعبات دور ديالها مريم زعيمي.
  
  عيون لكلام 
  
  كتاب مغاربة
  فيمينيزم
  زيادة 1940
  وفيات 2015
  ناس تزادو ف فاس
  ناس توفاو ف الرباط
  كاتيبات مغريبيات
  ناس د فاس